ŉ Amerikaanse regsgeleerde en taalpraktisyn, Tom West, wat tans in Suid-Afrika is vir ŉ seminaar oor die siviele prosesreg, het op sy eie Afrikaans leer praat deur slegs gebruik te maak van die internet, boeke en musiek.
West vertel hy het ŉ paar jaar gelede ŉ erediens by ’n kerk in Atlanta in die VSA bygewoon waar ŉ Engelssprekende Suid-Afrikaanse predikant die diens gelei het. “Hy het baie Suid-Afrikaners na die kerk getrek. ŉ Afrikaanse sopraan, Sonja Allen, het ook dié dag opgetree en sy het my baie gefassineer. Van daardie dag af was ek geweldig geïnteresseer in die Afrikaanse taal.”
Van sy eerste ontmoetings met Afrikaanse musiek was dié van die bekende komponis S Le Roux Marais. “Ek het ook verskeie boeke aanlyn gekoop en vir my ŉ HAT bestel. Ek luister graag na musiek van Mimi Coertse en die RSG-program Die tale wat ons praat. Wanneer ek na al die elemente luister, probeer ek die klanke namaak tot ek mettertyd die woorde reg kan uitspreek.” Dit is beslis ’n wenresep wat werk!
West bied op 18 Februarie ŉ seminaar aan by die Universiteit van Johannesburg (UJ) oor die belangrike rol van taal in die Suid-Afrikaanse siviele prosesreg. “In die seminaar beskou ons die terminologie van die Suid-Afrikaanse siviele prosesreg in Engels en Afrikaans. Siviele prosesreg is ’n besonder geskikte onderwerp vir vertalers en tolke wat nie die reg bestudeer het nie, aangesien Jan Alleman meestal geen kennis daarvan het nie. Die meeste mense het egter wel ’n bietjie ervaring in ander regsgebiede, soos kontraktereg, familiereg en eiendomsreg.”
Tydens die seminaar word die siviele prosesreg vanuit ŉ taalhoek bestudeer. “Ons sal die siviele prosesreg vanuit ’n taalkundige perspektief ondersoek, met ander woorde, sinonieme, antonieme en kollokasies, en sal die twee soorte prosedures, naamlik aksies en aansoeke, in die Suid-Afrikaanse siviele prosesreg bespreek. Ons sal ook kyk na die hulpmiddels wat ŉ regsvertaler kan help.”
In Frankryk is twee mense dood toe ‘n trein in die sneeu in die Alpe ontspoor het toe dit deur ‘n vallende rots getref is.
Jordan Axani (28), ŉ eiendomsontwikkelaar van Kanada, het onlangs op sosiale media ŉ aankondiging gemaak dat hy iemand soek wat ŉ skeepvaart om die wêreld saam met hom kan meemaak, nadat hy en sy meisie hul verhouding verbreek het. Die enigste vereiste was dat die nuwe persoon dieselfde naam as sy eksmeisie moes hê om die kaartjie oor te neem en dat sy van Kanada afkomstig moet wees.
Vou die gekapte Peppermint Crisp®-sjokolade by die res van die roommengsel in en skep dit oor die middelste ry van die beskuitjies.
Gebruik die aluminiumfoelie en vou die buitenste beskuitjies oor die vulsel toe om ŉ driehoek te vorm.